Afgørelse truffet af Det Blandede EØS-udvalg

nr. 35/1999

af 26. marts 1999

om ændring af bilag XI (tjenesteydelser på telekommunikationsområdet) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XI til aftalen blev ændret ved afgørelse nr. 7/1999 truffet af Det Blandede EØS-udvalg den 29. januar 1999(1).

(2) Europa-Parlamentets og Rådets direktiv 98/10/EF af 26. februar 1998 om ONP-vilkår for taletelefonitjenesten og om udbud af forsyningspligtydelser på teleområdet under konkurrenceforhold(2), som træder i stedet for Europa-Parlamentets og Rådets direktiv 95/62/EF af 13. december 1995 om ONP-vilkår for taletelefonitjenesten(3), bør indarbejdes i aftalen -

TRUFFET FØLGENDE AFGØRELSE:

Artikel 1

Teksten i punkt 5c (Europa-Parlamentets og Rådets direktiv 95/62/EF) i bilag XI til aftalen affattes således:

"- 398 L 0010: Europa-Parlamentets og Rådets direktiv 98/10/EF af 26. februar 1998 om ONP-vilkår for taletelefonitjenesten og om udbud af forsyningspligtydelser på teleområdet under konkurrenceforhold (EFT L 101 af 1.4.1998, s. 24).

Direktivets bestemmelser gælder i forbindelse med aftalen med følgende tilpasninger:

a) Hvad angår EFTA-staterne, anses henvisningen til traktaten i artikel 26, litra a), som en henvisning til aftalen mellem EFTA-staterne om indførelse af en tilsynsmyndighed og en domstol.

b) I artikel 26, nr. 2, indsættes følgende:

'a) Hvis proceduren i stk. 3 og 4 påberåbes i et tilfælde, hvor en eller flere nationale tilsynsmyndigheder i EFTA-staterne er berørt, gives meddelelsen til den nationale tilsynsmyndighed og til EFTA-Tilsynsmyndigheden.

b) Hvis proceduren i stk. 3 og 4 påberåbes i et tilfælde, hvor to eller flere nationale tilsynsmyndigheder i både en EU-og en EFTA-stat er berørt, gives meddelelsen til de nationale tilsynsmyndigheder, Kommissionen og EFTA-Tilsynsmyndigheden.'

c) I artikel 26, nr. 3, indsættes følgende:

'a) Hvis den nationale tilsynsmyndighed eller EFTA-Tilsynsmyndigheden efter en meddelelse i henhold til stk. 2, litra a), finder, at der bør foretages en nærmere undersøgelse, kan sagen henvises til en arbejdsgruppe bestående af repræsentanter for EFTA-staterne og deres berørte tilsynsmyndigheder og en repræsentant for EFTA-Tilsynsmyndigheden, der optræder som arbejdsgruppens formand. Hvis formanden finder, at alle rimelige skridt er taget på nationalt plan, iværksætter han en procedure svarende til den, der er omhandlet i artikel 26, nr. 4.

b) Hvis en national tilsynsmyndighed, Kommissionen eller EFTA-Tilsynsmyndigheden efter en meddelelse i henhold til stk. 2, litra b), finder, at der bør foretages en nærmere undersøgelse, kan sagen henvises til det Blandede EØS-udvalg. Det Blandede EØS-udvalg kan, hvis det finder, at alle rimelige skridt er taget på nationalt plan, nedsætte en arbejdsgruppe bestående af et lige antal repræsentanter for EFTA-staterne og deres berørte nationale tilsynsmyndigheder, på den anden side, og af et lige antal repræsentanter for EU-medlemsstaterne og deres berørte nationale tilsynsmyndigheder, på den anden side, samt af repræsentanter for EFTA-Tilsynsmyndigheden og Kommissionen. Det Blandede EØS-udvalg udpeger endvidere arbejdsgruppens formand. Arbejdsgruppen følger en procedure svarende til den, der er omhandlet i artikel 26, nr. 4).'.

"

Artikel 2

Teksterne til direktiv 98/10/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 3

Denne afgørelse træder i kraft den 27. marts 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 26. marts 1999.

På Det Blandede EØS-udvalgs vegne

F. Barbaso

Formand

(1) EFT L 35 af 10.2.2000, s. 37.

(2) EFT L 101 af 1.4.1998, s. 24.

(3) EFT L 321 af 30.12.1995, s. 6.